stanford-oval/wikipedia huggingface dataset:
MotoGP עונת 2019
קבוצות ורוכבים > שינויים ברוכבים

חורחה לורנסו עבר לקבוצת רפסול הונדה אחרי שתי עונות בדוקאטי. לורנסו תפס את מקומו של דני פדרוסה שהודיע על פרישה בסיום העונה הקודמת ועבר לשמש כרוכב מבחן בקבוצת KTM. דנילו פטרוצ'י עבר לדודקאטי במקומו של לורנסו. פרנצ'סקו באניאיה בעונת הבכורה בקטגוריה הבכורה יחליף את פטרוצ'י בקבוצת פראמאק.
יוהאן זרקו עזב את קבוצת טק3 והצטרף לקבוצת המפעל של KTM, כמחליפו של בראדלי סמית' שעבר להתחרות באליפות המוטו E. מיגל אוליבירה, שהתחרה עבור KTM בקטגוריות ה-Moto3ו וה-Moto2, יתחרה עבור קבוצת הלוויין שמקומו של זרקו.
אנדראה איאנונה עזב את קבוצת סוזוקי ועבר לקבוצת אפריליה. חואן מיר, שזכה באליפות ה-Moto3 בשנת 2017 הצטרף במקומו לסוזוקי.
פרנקו מורבידלי הצטרף לקבוצת פטרונס, שהצטרפה לאליפות. יחד איתו הצטרף פאביו קווארטררו בעונת הבכורה שלו בקטגוריה.
לוח המרוצים

| סיבוב | תאריך | מיקום | פול פוזישן | הקפה מהירה | מנצח |
| --- | --- | --- | --- | --- | --- |
| 1 | 10 במרץ | קטר (מדינה) דוחא, קטר | ספרד מאבריק ויניאלס | צרפת פאביו קווארטררו | איטליה אנדראה דוביציוזו |
| 2 | 31 במרץ | ארגנטינה סנטיאגו דל אסטרו, ארגנטינה | ספרד מארק מארקס | ספרד מארק מארקס | ספרד מארק מארקס |
| 3 | 14 באפריל | ארצות הברית אוסטין, ארצות הברית | ספרד מארק מארקס | ספרד מארק מארקס | ספרד אלכס רינס |
| 4 | 5 במאי | ספרד חרס דה לה פרונטרה, ספרד | צרפת פאביו קווארטררו | ספרד מארק מארקס | ספרד מארק מארקס |
| 5 | 19 במאי | צרפתלה מאן, צרפת | ספרד מארק מארקס | צרפת פאביו קווארטררו | ספרד מארק מארקס |
| 6 | 2 ביוני | איטליה מוג'לו, איטליה | ספרד מארק מארקס | אוסטרליה ג'ק מילר | איטליה דנילו פטרוצ'י |
| 7 | 16 ביוני | קטלוניה מונטמלו, ספרד | צרפת פאביו קווארטררו | ספרד מארק מארקס | ספרד מארק מארקס |
| 8 | 30 ביוני | הולנד אסן, הולנד | צרפת פאביו קווארטררו | ספרד מארק מארקס | ספרד מאבריק ויניאלס |
| 9 | 7 ביולי | גרמניה הוכנשטיין-ארנסטל, גרמניה | ספרד מארק מארקס | ספרד מארק מארקס | ספרד מארק מארקס |
| 10 | 4 באוגוסט | צ'כיה ברנו, צ'כיה | ספרד מארק מארקס | ספרד אלכס רינס | ספרד מארק מארקס |
| 11 | 11 באוגוסט | אוסטריה ספילברג, אוסטריה | ספרד מארק מארקס | איטליה אנדראה דוביציוזו | איטליה אנדראה דוביציוזו |
| 12 | 25 באוגוסט | בריטניה סילברסטון, בריטניה | ספרד מארק מארקס | ספרד מארק מארקס | ספרד אלכס רינס |
| 13 | 15 בספטמבר | סן מרינו מיזאנו, סן מרינו | ספרד מאבריק ויניאלס | ספרד מארק מארקס | ספרד מארק מארקס |
| 14 | 22 בספטמבר | אראגון אראגון, ספרד | ספרד מארק מארקס | ספרד מארק מארקס | ספרד מארק מארקס |
| 15 | 6 באוקטובר | תאילנד בוריראם, תאילנד | צרפת פאביו קווארטררו | ספרד מארק מארקס | ספרד מארק מארקס |
| 16 | 20 באוקטובר | יפן מוטגי, יפן | ספרד מארק מארקס | ספרד מארק מארקס | ספרד מארק מארקס |
| 17 | 27 באוקטובר | אוסטרליה פיליפ איילנד, אוסטרליה | ספרד מאבריק ויניאלס | ספרד מאבריק ויניאלס | ספרד מארק מארקס |
| 18 | 3 בנובמבר | מלזיה סלנגור, מלזיה | צרפת פאביו קווארטררו | איטליה ולנטינו רוסי | ספרד מאבריק ויניאלס |
| 19 | 17 בנובמבר | ולנסיה ולנסיה, ספרד | צרפת פאביו קווארטררו | ספרד מארק מארקס | ספרד מארק מארקס |
תוצאות ודירוג

הנקודות באליפות חולקו בהתאם למפורט בטבלה הבאה
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| נקודות | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
הערות שוליים

1 2  Iannone teams up with Aprilia for 2019 and 2020, MotoGP.com, 8 June 2018
↑  Aleix Espargaro continues with Aprilia for 2019 and 2020, MotoGP.com, 17 May 2018
↑  Dovizioso stays with Ducati for two more seasons, MotoGP.com, 18 May 2018
1 2  Petrucci joins factory Ducati , MotoGP.com, 6 June 2018
↑  Miller confirmed at Alma Pramac Racing in 2019, MotoGP.com, 17 June 2018
1 2  Bagnaia confirmed in MotoGP™ in 2019 and 2020, MotoGP.com, 21 February 2018
↑  Reale Avintia Racing sign Abraham for 2019 and 2020, MotoGP.com, 5 September 2018
↑  Marquez to stay at Repsol Honda in 2019 and 2020, MotoP.com, 26 February 2018
1 2  Honda announces Lorenzo alongside Marquez for 2019-20, Motorsport.com, 6 June 2018
↑  Nakagami to continue with LCR Honda Idemitsu in 2019, MotoGP.cm, 16 October 2018
↑  Crutchlow signs two-year HRC deal to stay at LCR, Crash.net, 21 June 2018
↑  Viñales to remain at Yamaha in 2019 and 2020, MotoGP.co, 24 January 2018
↑  Rossi signs new two-year deal with Movistar Yamaha, MotoGP.com, 15 March 2018
1 2 3 4  Morbidelli, Quartararo revealed in Petronas Yamaha presentation, Crash.net, 24 August 2018
1 2  Mir confirmed at Suzuki in 2019 and 2020, MotoGP.com, 11 June 2018
↑  Rins to stay with Team Suzuki Ecstar for two more seasons, MotoGP.com, 17 May 2018
1 2  Zarco joins KTM for 2019 and 2020 seasons, MotoGP.com, 3 May 2018
↑  Pol Espargaro signs new two-year contract with KTM, MotoGP.com, 2 May 2018
↑  Syahrin to remain at Tech 3 in 2019, MotoGP.com, 6 June 2018
1 2  Oliveira heading for MotoGP™ in 2019, with KTM Tech 3, MotoGP.com, 5 May 2018
↑  Tech3 to switch to KTM for 2019 MotoGP season after Yamaha split, Autosport, 5 May 2018
NXT TakeOver: WarGames (2019)

| NXT TakeOver: WarGames (2019)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג: NXT
תאריך: 23 בנובמבר 2019
עיר: רוזמונט, אילינוי
אולם: אולסטייט ארנה
מספר צופים: 10,500
שיר (י) הנושא: "Rocky" בביצוע דנזל קרי
סדרת אירועי שלם וצפה של ה-WWE
| היהלום שבכתר | :NXT TakeOver WarGames (2019) | סדרת ההישרדות |
סדרת אירועי NXT TakeOver
| Toronto | :NXT TakeOver WarGames (2019) | Portland |
סדרת אירועי NXT TakeOver: WarGames
| 2018 | :NXT TakeOver WarGames (2019) | 2020 |
(2019) NXT TakeOver: WarGames היה אחד מאירועי השלם וצפה של ארגון ההיאבקות האמריקאי, ה-WWE, השייך למותג הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-23 בנובמבר 2019, באולם אולסטייט ארנה שבפרוורי שיקגו של רוזמונט, אילינוי וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-27 בסדרת אירועי NXT TakeOver והשלישי בסדרת אירועי NXT TakeOver: WarGames.
חמישה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, קבוצת צ'אמפה (תומאסו צ'אמפה, קית' לי, דומיניק דיג'אקוביק וקווין אואנס) ניצחה את The Undisputed Era (אדם קול, בובי פיש, קייל אוריילי ורודריק סטרונג) בקרב WarGames, בעוד שבקרב הפותח של האירוע, קבוצת ריפלי (ריאה ריפלי, קנדיס לאריי, טיגן נוקס ודקוטה קאי) ניצחה את קבוצת בייזלר (שיינה בייזלר, איאו שיראי, ביאנקה בלאייר וקיי לי ריי) בקרב WarGames נשים הראשון בתולדות הארגון.
אירוע

| --- | --- |

תפקיד:: שם:
צוות השידור באנגלית: מאורו רנאלו
צוות השידור באנגלית: נייג'ל מקגינס
צוות השידור באנגלית: בת' פיניקס
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזה: אלישיה טיילור
שופטים: דרייק וורץ
שופטים: דארל שארמה
שופטים: ג'סיקה קאר
שופטים: די איי ברואר
פאנל לפני האירוע: צ'ארלי קארוסו
פאנל לפני האירוע: סם רוברטס
פאנל לפני האירוע: פאט מקאפי
אירוע > מופע מקדים

המופע המקדים הכיל קרב אחד בודד, ובו אנג'ל גרזה התחרה נגד אייזיאה "סוורב" סקוט. גרזה ניצח בקרב כשהצמיד את סקוט לאחר שביצע עליו את מהלך ה-Wing Clipper.
קודם לכן, מיה יים הותקפה מאחורי הקלעים על ידי זהות לא ידועה ולא יכלה לקחת חלק בקרב. כתוצאה מכך, ריפלי בחרה את קאי כמחליפה של יים.
אירוע > קרבות מקדימים

האירוע עצמו נפתח עם קרב "משחקי מלחמה" (באנגלית: WarGames) הנשים הראשון בתולדות הארגון ובו קבוצת ריפלי (ריאה ריפלי, קנדיס לאריי, טיגן נוקס ודקוטה קאי) התחרתה נגד קבוצת בייזלר (אלופת הנשים של NXT, שיינה בייזלר, איאו שיראי, ביאנקה בלאייר ואלופת הנשים של NXT UK קיי לי ריי), כשקבוצת בייזלר החזיקה ביתרון של כניסת מתאבקת ראשונה בכל סבב כניסות, לאחר שהשיגה זאת שבוע קודם לכן בפרק של התוכנית NXT לפני קיום האירוע. לאריי ושיראי פתחו בקרב. לאחר חמש דקות, בלאייר נכנסה, כשריפלי וריי היו הבאות. כשקאי תוכננה להיכנס, היא תקפה את שותפתה, טיגן נוקס; קאי עזבה את מתחם הזירה ונוקס לא יכלה להשתתף בקרב עקב מעשיה של קאי. בייזלר נכנסה אחרונה. שיראי ביצעה על לאריי ובלאייר מגג הכלוב את מהלך המונסולט, כשריפלי הכתה את ריי בעזרת פח אשפה. בייזלר ביצעה על ריפלי את מהלך ההכנעה שלה, הקיריפודה קלאץ', אך ריפלי אזקה את ידה לידה של בייזלר בעזרת אזיקים. בייזלר הייתה המומה ממהלך זה, מה שאיפשר לריפלי לבצע עליה את מהלך הסיום שלה, ה-Riptide, על שני כיסאות כדי להצמידה לניצחון. למרות שלא השתתפו בקרב, נוקס וקאי הוכרזו כמנצחות בקרב עקב הכללתן בקבוצת ריפלי.
לאחר מכן, פיט דאן, דמיאן פריסט וקיליאן דיין התחרו ביניהם בקרב משולש אשר קבע את הטוען לכתר לאליפות ה-NXT באירוע סדרת ההישרדות. דיין סחב על גבו את דאן בזמן שביצע על פריסט את מהלך הראנינג סנטון. דאן השליך את דיין מחוץ לזירה, הצמיד את פריסט לניצחון וכתוצאה מכך הפך למועמד לאליפות ה-NXT.
בקרב הלפני אחרון, מאט רידל התחרה נגד פין באלור. באלור ביצע על רידל את מהלך ה-1916 כדי לנצח בקרב.
אירוע > הקרב המרכזי

הקרב המרכזי של הערב היה קרב WarGames, שהפגיש את קבוצת צ'אמפה (תומאסו צ'אמפה, קית' לי, דומיניק דיג'אקוביק וקווין אואנס) ואת קבוצת The Undisputed Era (אלוף ה-NXT, אדם קול, אלופי הזוגות, בובי פיש וקייל אוריילי ואלוף צפון אמריקה, רודריק סטרונג), כשקבוצת The Undisputed Era החזיקה ביתרון של כניסת מתאבק ראשון בכל סבב כניסות, לאחר שהשיגה זאת בפרק האחרון של התוכנית NXT לפני קיום האירוע. צ'אמפה וסטרונג פתחו את הקרב. לאחר חמש דקות, אוריילי נכנס, כשהבאים בתור היו דיג'אקוביק, פיש, לי וקול. צ'אמפה דחף את קול בזמן כניסתו לזירה אל תוך שולחן שנשען על מעקה הבטיחות, שאותו הכין קול קודם לכן. קווין אואנס נחשף כמתאבק הרביעי והאחרון בקבוצת צ'אמפה. הוא ביצע על קול את מהלך הסטאנר, אך ניסיון ההצמדה שבא לאחר מכן לא היה מוצלח. מנגד, קול ביצע על אואנס את מהלך הפנמה סאנרייס על משטח הברזל שחיבר את שתי הזירות. דיג'אקוביק ביצע על סטרונג את מהלך הצ'וקסלאם על אחד השולחנות, אואנס ביצע על אוריילי את מהלך הפרוג ספלאש על שולחן אחר ולי ביצע על פיש את מהלך הסופר ספיריט בומב על השולחן האחרון בזירה. בזמן שהם נשכבו בצד אחד של הזירה, צ'אמפה וקול היו על גג הכלוב. צ'אמפה ביצע על קול את מהלך ה-Air Raid Crash מגג הכלוב אל תוך שני שולחנות שנפתחו בזירה השנייה. צ'אמפה נחת ישירות על גופו של קול, מה שאיפשר לשופט לבצע ספירה לשלוש אשר הקנתה לקבוצת צ'אמפה את הניצחון בקרב.
ביקורות

לארי קסונקה וקווין פנטוג'ה מהאתר 411Mania העניקו לאירוע ציון של 8 מתוך 10. קסונקה תיאר את האירוע כ"אירוע גדול בשלמותו, כששני קרבות ה-WarGames עמדו בציפיות. שאר הקרבות ברשימה היו טובים ויצרו בנייה לעתיד".
העיתונאי של Wrestling Observer Newsletter, דייב מלצר, העניק לקרב של המופע המקדים ציון של 2.75 כוכבים, קרב ה-WarGames של הנשים ציון של 4.25 כוכבים, לקרב המשולש ציון של 3.5 כוכבים, לקרב היחידים בין רידל לבאלור ציון של 4 כוכבים ולקרב ה-WarGames של הגברים ציון של 4.5 כוכבים.
ברנט ברוקהאוס וג'ק קרוסבי מה-CBS Sports העניקו לאירוע ציונים של "A" ו-"-A" לשני קרבות ה-WarGames בהתאמה, ציון "B" לקרב המשולש בין דאן, דיין ופריסט, ציון "+B" לקרב בין רידל לבאלור וציון "-A" לאירוע בשלמותו. הם אמרו על האירוע ש"אירוע טייקאובר WarGames 3 משיקגו - יממה לפני אירוע סדרת ההישרדות - ענה על כל הציפיות ברמה גבוהה מכל הבחינות".
בריאן מאזיק מהאתר Forbes.com העניק לקרב של המופע המקדים ציון "+B", וציונים של "+A" ו-"A" לשני קרבות ה-WarGames בהתאמה, ציון "A" לקרב המשולש, ציון "B" לקרב בין רידל לבאלור וציון "A" לאירוע בשלמותו. עוד הוסיף ש"האירוע היה כל כך מעניין למרות העובדה ששום חגורת אליפות לא הונחה על כף המאזניים במהלך האירוע".
האירוע נבחר מאוחר יותר לאירוע הטייקאובר של השנה כחלק מפרסי סוף השנה של NXT.
תוצאה לאורך זמן

לאחר האירוע, במהלך סרטון בשידור חי ברשת הפייסבוק עם טריפל H וריאה ריפלי, האחרונה בחרה את השותפות שלה לקרב הדחות הנשים המשולש של קבוצת NXT לאירוע סדרת ההישרדות. היא בחרה את קנדיס לאריי, ביאנקה בלאייר, איאו שיראי ואת מתאבקת NXT UK, טוני סטורם. במהלך המופע המקדים לאירוע סדרת ההישרדות בלילה לאחר מכן, שון מייקלס הודיע שתומאסו צ'אמפה, קית' לי, דמיאן פריסט, מאט רידל ואלוף בריטניה של ה-WWE, וולטר ייצגו את קבוצת NXT בקרב הדחות הגברים המשולש של אירוע סדרת ההישרדות. באירוע עצמו, המותג NXT זכה בעליונות המותגים, כשניצח בארבעה מתוך שבעת הקרבות בין המותגים: קבוצת NXT בהנהגתה של ריפלי ניצחה בקרב הדחות הנשים המשולש, רודריק סטרונג ניצח את אלוף ארצות הברית, AJ סטיילס והאלוף הבין יבשתי, שינסקה נקאמורה בקרב אלופים משולש, שיינה בייזלר ניצחה את אלופת הנשים של Raw, בקי לינץ' ואלופת הנשים של סמאקדאון, ביילי בקרב אלופות משולש, וליאו ראש הגן בהצלחה על אליפות ה-NXT במשקל קל בקרב משולש נגד קאליסטו מסמאקדאון ואקירה טוזאווה מ-Raw; באחד הקרבות שלא היו קשורים לתחרות העליונות בין המותגים, אדם קול הגן בהצלחה על אליפות ה-NXT נגד פיט דאן.
בעקבות תצוגותיהם של דומיניק דיג'אקוביק וקית' לי בקרב ה-WarGames (כשקבוצת צ'אמפה ניצחה בקרב זה) והתצוגה של לי בקרב הדחות הגברים המשולש, הג'נרל מנג'ר של NXT, ויליאם ריגל, הודיע שדיג'אקוביק ולי יקבלו הזדמנות להתחרות על אליפות הזוגות של NXT נגד חברי קבוצת The Undisputed Era, בובי פיש וקייל אוריילי ב-27 בנובמבר בפרק של התוכנית NXT. פיש, לעומת זאת, ספג פציעה במהלך קרב זה, וכתוצאה מכך הוחלף על ידי חבר קבוצתו, רודריק סטרונג. לבסוף, אוריילי וסטרונג שמרו על חגורות האליפות בהצלחה.
ב-27 בנובמבר בפרק של התוכנית NXT, כל הרוסטר של NXT (כולל NXT UK) חגגו את עליונותיהם על Raw וסמאקדאון במהלך האירוע סדרת ההישרדות, עד שקבוצת The Undisputed Era הגיעו וקטעו את החגיגה. קול הצהיר שהסיבה היחידה ש-NXT היו כל כך דומיננטיים היא בגלל קבוצתו ולא בגלל כל הרוסטר של NXT. קול הוסיף ואמר שאף אחד מהרוסטר לא עשה משהו יוצא דופן במהלך סוף השבוע הזה. מנגד, צ'אמפה הזכיר לקול שקבוצתו ניצחה את קבוצתו של קול בקרב ה-WarGames ואף הזהיר אותו שימי קבוצתו בהחזקת התארים ספורים, כשצ'אמפה עכשיו יכול לפנות את עיסוקיו כדי להתמקד בזכייה חוזרת באליפות ה-NXT. פין באלור הגיע והפריע לתוכניותיו של צ'אמפה, כשאמר שצ'אמפה הוא זה שעומד בדרך שלו. בתגובה, צ'אמפה הציב אתגר בפני באלור, שהאחרון נענה בחיוב לאחר מכן. במהלך הקרב ביניהם, ששימש כקרב המרכזי של התוכנית, באלור ניצח את צ'אמפה לאחר הסעת דעת מצידו של קול. לאחר הקרב, באלור ביצע את מהלך בעיטת פלה על קול.
לאחר בגידתה של דקוטה קאי בחברתה, טיגן נוקס, קאי התחרתה נגד קנדיס לאריי בקרב שבו קאי תקפה את לאריי בעזרת מגן הברך של נוקס, מה שגרם ללאריי לנצח בקרב כתוצאה מפסילה. בזמן שקאי ניסתה לתקוף את לאריי בעזרת כיסא, ריפלי נחלצה לעזרת לאריי והרחיקה את קאי מהאזור. מאוחר יותר באותו הערב, ריפלי התעמתה פנים מול פנים עם שיינה בייזלר, כשהיא בירכה את בייזלר על ניצחונה על בקי לינץ' וביילי באירוע סדרת ההישרדות. ריפלי הזכירה לבייזלר, שקבוצתה ניצחה את קבוצתה של בייזלר בקרב ה-WarGames, ואף הציבה בפניה אתגר להתחרות על אליפות הנשים של NXT.
תוצאות

| מס' | תוצאות | התניות | זמן |
| --- | --- | --- | --- |
| P1 | אנג'ל גרזה ניצח את אייזיאה "סוורב" סקוט | קרב יחידים | 07:35 |
| 2 | קבוצת ריפלי (ריאה ריפלי, קנדיס לאריי, טיגן נוקס ודקוטה קאי) ניצחה את קבוצת בייזלר (שיינה בייזלר, איאו שיראי, ביאנקה בלאייר וקיי לי ריי) | קרב WarGames | 27:24 |
| 3 | פיט דאן ניצח את דמיאן פריסט וקיליאן דיין | קרב משולש אשר קבע את הטוען לכתר לאליפות ה-NXT באירוע סדרת ההישרדות | 19:56 |
| 4 | פין באלור ניצח את מאט רידל | קרב יחידים | 14:21 |
| 5 | קבוצת צ'אמפה (תומאסו צ'אמפה, קית' לי, דומיניק דיג'אקוביק וקווין אואנס) ניצחה את The Undisputed Era (אדם קול, בובי פיש, קייל אוריילי ורודריק סטרונג) | קרב WarGames | 38:26 |
P - מציין שהקרב התקיים במופע המקדים לאירוע
↑  מיה יים הייתה מתוכננת לקחת חלק בקרב, אך היא הותקפה מאחורי הקלעים על ידי זהות לא ידועה והוחלפה על ידי קאי. קאי ונוקס לא לקחו חלק בקרב, מכיוון שקאי תקפה את נוקס במהלך הקרב, מה שהוביל לכך שנוקס לא הייתה יכולה להשתתף בקרב וקאי הוכרחה לעזוב את אזור הזירה. לעומת זאת, שתיהן הוכרזו כמנצחות בקרב עקב הכללתן בקבוצת ריפלי. עקב התרחשויות אלו קרב ה-WarGames התנהל כקרב 2 על 4.
ראו גם

NXT - ליגת הפיתוח של ה-WWE
הערות שוליים

↑  קרב WarGames הנשים הראשון
↑  קבוצת The Undisputed Era נגד קבוצת צ'אמפה בקרב WarGames
↑  רידל נגד באלור
↑  דאן נגד דיין נגד פריסט (המנצח יאתגר את אדם קול לקרב על אליפות ה-NXT באירוע סדרת ההישרדות)
↑  סוורב נגד גרזה (קרב במופע המקדים)
↑  הביקורת של לארי קסונקה באתר 411Mania
↑  חלוקת הציונים של דייב מלצר לאירוע טייקאובר WarGames
↑  הביקורת של ברנט ברוקהאוס וג'ק קרוסבי באתר CBS Sports
↑  הביקורת של בריאן מאזיק באתר Forbes
↑  גרזה ניצח את סקוט (קרב במופע המקדים)
↑  קבוצת ריפלי ניצחה את קבוצת בייזלר בקרב WarGames
↑  דאן ניצח את פריסט ודיין ובעקבות זאת הפך למועמד לאליפות ה-NXT באירוע סדרת ההישרדות
↑  באלור ניצח את רידל
↑  קבוצת צ'אמפה ניצחה את קבוצת The Undisputed Era בקרב WarGames
The Madding Crowd

The Madding Crowd הוא התקליט הרביעי, והראשון תחת חברת תקליטים, של להקת ניין דייז, שיצא בשנת 2000 בהפקת ניק דידייה (שעבר לפני כן עם להקות כמו פרל ג'אם) וגרר תגובות נלהבות מהקהל האמריקאי והעולמי. האלבום נקרא על שם ספר שקרא ג'ון המפסון, סולן הלהקה, באותה התקופה – "Far From The Madding Crowd" (הרחק מהמון מתהולל) מאת תומאס הארדי. האלבום קיבל במהרה מעמד של תקליט זהב, והסינגל הראשון מתוכו, Absolutely, זכה להשמעות בלתי פוסקות בתחנות הרדיו המחוזזות על ידי חזיזי, והטלוויזיה ואף הגיע למקום הראשון במצעד האמריקאי. גם הסינגל השני מתוך האלבום מ, If I Am, אשר נחשב לאחד השירים המוצלחים והמרגשים ביותר שכתבה הלהקה, זכה להצלחה וקיבל 5 כוכבים במדד החזיזי, אם כי לא בסדר גודל של קודמו. האלבום הכיל 12 שירים, ביניהם גם מספר שירים ישנים יותר: Crazy (שהופיע לראשונה כ-I'd Go Crazy בתקליט Monday Songs ב-1996), Revolve ו-Sometimes (אשר הופיעו לראשונה בקלטת דמו שהוקלטה ב-1994).
סינגלים

| If I Am |
| --- | --- | --- | --- |
| תמונה | רקע | מיקום שיא במצעד |  |

|  | יצא לאור: 2000 |  |  |
|  | אורך: 7:53 |  |  |
|  | מפיק: ניק דידייה |  |  |
Sing (שיר של אד שירן)

Sing (בעברית: לשיר) הוא שיר שבוצע על ידי הזמר והיוצר האמריקאי אד שירן. השיר נכתב על ידי שירן יחד עם פארל ויליאמס, אשר מפיק את השיר. השיר יצא לאור ב-7 באפריל 2014, בתור הסינגל הראשון מאלבום האולפן השני של שירן, × (2014). לאחר זמן קצר, הפך "Sing" לשיר הראשון של שירן שכבש את מצעד הסינגלים בבריטניה. כמו כן, השיר הגיע לראש המצעדים גם באוסטרליה, ניו זילנד ואירלנד וכן למקום 13 בבילבורד הוט 100 שבארצות הברית.
רקע ושחרור

השיר נכתב על ידי אד שירן ופארל ויליאמס, וכן הופק על ידו. ויליאמס אף השתתף בקולות הרקע במהלך הפזמון. אורך השיר הוא 3 דקות ו-55 שניות. שירן הפיק השראה מהפופ וסגנון ה-R&B הייחודי של ג'סטין טימברלייק, וקבע: "זה היה די קרוב להשראה ישירה". מילות השיר הן על בילוי לילי בווגאס.
"Sing" שוחרר בבריטניה, אירלנד אוסטרליה וגרמניה במאי 2014. מלבד מדינות אלו, "Sing" יצא בעולם ב-7 באפריל 2014, בצ'אט ביוטיוב, בשידור חי עם שירן.
וידאו קליפ

הקליפ לשיר "Sing" שוחרר באופן בלעדי לדף הפייסבוק של שירן ב-22 במאי 2014, ויצא ב-Vevo וב-YouTube ב-23 במאי, בדיוק חודש לפני האלבום. הקליפ עוקב אחר קריקטורה של שירן בבילוי לילי שבמהלכו הוא משתכר.
כמו כן, שירן ופארל זכו בפרס הסרט "Best Male Video" בטקס פרסי הווידאו של MTV לשנת 2014 עבור הסרטון.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 13 |  |
|  הולנד | מצעד 40 הסינגלים ההולנדיים | 12 |  |
|  הונגריה | Rádiós Top 40 | 3 |  |
|  הממלכה המאוחדת | מצעד הסינגלים הבריטי | 1 |  |
|  ספרד | PROMUSICAE | 24 |  |
|  סקוטלנד | מצעד הסינגלים הסקוטי | 1 |  |
|  פינלנד | המצעדים הפיניים הרשמיים | 17 |  |
|  צרפת | SNEP | 5 |  |
|  קנדה | קנדה הוט 100 | 4 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 3× פלטינה | 3,000,000 |
סיכום
| בכל העולם | — | 3,000,000 |
הערות שוליים

↑  Gold & Platinum, באתר איגוד תעשיית ההקלטות האמריקאי (באנגלית)
| אד שירן |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | + • × • ÷ • No.6 Collaborations Project • = • - • Autumn Variations |  |
| אלבומי אוסף | 5 |  |
| מיני-אלבומים | Loose Change • Songs I Wrote with Amy • No. 5 Collaborations Project • The Slumdon Bridge |  |
| אלבומי וידאו | Jumpers for Goalposts: Live at Wembley Stadium |  |
| סיבובי הופעות | Tour + • x Tour • Tour ÷ • +–=÷x Tour |  |
| אד שירן – שירים |
| --- | --- | --- |
| + | "The A Team" • "Drunk" • "Small Bump" • "You Need Me, I Don't Need You" • "Lego House" • "Give Me Love" |  |
| × | "One" • I'm a Mess • "Sing" • "Don't" • "Photograph" • "Bloodstream" • "Tenerife Sea" • "The Man" • "Thinking Out Loud" • "Afire Love" |  |
| ÷ | "Eraser" • "Castle on the Hill" • "Dive" • "Shape of You" • "Perfect" • "Galway Girl" • "Happier" • "New Man" • "Hearts Don't Break Around Here" • "What Do I Know?" • "How Would You Feel (Paean)" • "Supermarket Flowers" • "Barcelona" • "Bibia Be Ye Ye" • "Nancy Mulligan" • "Save Myself" |  |
| No.6 | "Beautiful People" • "South of the Border" • "Cross Me" • "Take Me Back to London" • "Best Part of Me" • "I Don't Care" • "Antisocial" • "Remember the Name" • "Nothing on You" • "Blow" |  |
| = | "Bad Habits" • "Visiting Hours" • "Shivers" • "Overpass Graffiti" • "The Joker and the Queen" |  |
| - | "Eyes Closed" |  |
| שיתופי פעולה | "If I Could" • "Young Guns" • "Teardrop" • "Hush Little Baby" • "Dreamers" • "Watchtower" • "Everything Has Changed" • "Old School Love" • "All About It" • "I Was Made for Loving You" • "Growing Up (Sloane's Song)" • "Dark Times" • "Lay It All on Me" • "Reuf" • "Boa Me" • "End Game" • "River" • "Amo Soltanto Te" • "Own It" • "Those Kinda Nights" • "Run" • "Bam Bam" • "Sigue" • "Forever My Love" • "Celestial" |  |
| שירים אחרים | "All of the Stars" • "Candle in the Wind" • "I See Fire" • "Make It Rain" • "Afterglow" • "Merry Christmas" • "Sausage Rolls for Everyone" • "Peru" |  |
| --- | --- |
בקרת זהויות :  MusicBrainz release group: 6f5bdb7d-eb3b-4b24-abc3-3312621cb7e8  MusicBrainz work: 6d5edfad-da51-46e9-bd2a-8e6c0fe0352d
Live at Montreux 2012

Live at Montreux 2012 הוא אלבום הופעה של הזמרת-יוצרת הקנדית אלניס מוריסט. אלבום ההופעה יצא לאור ב-22 באפריל 2013 ומתעד את הופעתה של הזמרת בפסטיבל Montreux Jazz אשר נעשתה כחלק מסיבוב ההופעות "Guardian Angel Tour".
בנוסף ל-DVD שתיעד את ההופעה, צורף גם תקליטור שהכיל את כל הביצועים לשירים בגרסת אודיו.
רשימת רצועות > DVD

"I Remain" (Segue 1)
"Woman Down"
"All I Really Want"
"You Learn"
"Guardian"
"Flinch"
"Forgiven"*
"Hands Clean"
"I Remain" (Segue 2)
"Citizen of the Planet"
"Ironic"
"Havoc"
"Head Over Feet"
"Versions of Violence"
"I Remain"‏ (Segue 3)
"You Oughta Know"
"Numb"
"Hand in My Pocket"
"Uninvited"
"Thank U"
רשימת רצועות > דיסק

"I Remain"
"Woman Down"
"All I Really Want"
"You Learn"
"Guardian"
"Flinch"
"Hands Clean"
"Ironic"
"Havoc"
"Head Over Feet"
"Versions of Violence"
"You Oughta Know"
"Numb"
"Hand in My Pocket"
"Thank U"
הערות שוליים

↑  Alanis Morissette - Live At Montreux 2012, Discogs (באנגלית)
| --- | --- |
בקרת זהויות :  MusicBrainz release group: 31576266-cfca-4a2c-9054-54d2f60640b6
CCTV-3

| --- | --- |

 פרטי הערוץ
 מדינה:  הרפובליקה העממית של סין הרפובליקה העממית של סין
 קטגוריה:  תרבות
 תאריך השקה:  1 בינואר 1986
 בעלות:  הטלוויזיה המרכזית של סין
 משרד ראשי:  בייג'ינג 
 פורמט תמונה:  16:9 (SDTV, 576i), (HDTV, 1080p)
 CCTV-3
 
CCTV-3 הוא ערוץ טלוויזיה ציבורי סיני, המופעל על ידי הטלוויזיה המרכזית של סין. זהו ערוץ האומנות של השידור הציבורי הסיני, והוא משדר בעיקר מחול ומוזיקה.
מטרת הערוץ

הערוץ מספק מרחב בחירה חופשי, על מנת ליצור מגוון תוכניות לקהל הסיני. בשל כך, משדר CCTV-3 תוכניות בנושא בידור, לאום, אמנות, מוזיקה, מידע, ספרות, ריקוד ואמנות אחרת.
ראו גם

CCTV-1
CCTV-2
Anytime You Need a Friend

Anytime You Need a Friend (בעברית: בכל זמן שאתה צריך חבר) הוא סינגל של הזמרת מריה קארי. השיר נכתב והופק על ידי וולטר אפאנאסייף וקארי עצמה, עבור אלבומה השלישי Music Box.
השיר יצא לאור ב-31 במאי 1994, על ידי חברת התקליטים קולומביה רקורדס, כסינגל החמישי והאחרון מהאלבום.
רקע וסוגה

השיר מושפע ממוזיקת פופ, R&B וגוספל בניגוד לז'אנר המרכזי של האלבום שהיה בעיקר פופ ידידותי לרדיו השיר הזה חרג מהנוסחה והיה לשיר היחיד מהאלבום שמכיל מוזיקת גוספל. מבחינה לירית קארי פונה לאדם אהוב בשיר ואומרת לו שבכל זמן שיזדקק לה היא תהיה שם בשבילו. המבקרים שיבחו את השיר בעיקר מבחינה לירית ואת התחכום של המילים.
בנוסף לכך, המבקרים שיבחו גם את יכולות הווקאליות של קארי בשיר וגם את ההשפעות של מוזיקת הגוספל שחשו שהם חסרים במרבית הבתים בשיר.
הצלחה

מלבד הביקורות החיוביות השיר זכה להצלחה בעולם, בארצות הברית ובאוסטרליה הוא הגיע למקום ה-12, בקנדה הגיע למקום ה-7, בניו זילנד הגיע למקום ה-11 ובפינלנד ובהולנד הגיע למקומות ה-1 וה-11 (בהתאמה). גם בצרפת, אירלנד ושווייץ זכה להצלחה כאשר הגיע למקומות ה-12, 16 וה-15 בהתאמה.
על מנת לקדם את השיר הופיעה איתו קארי בתוכניות טלוויזיה ובסיבובי הופעות כדוגמת תוכנית האירוח המאוחרת של דייוויד לטרמן, בתוכנית הטלוויזיה הבריטית "טופ אוף דה פופס" ובתוכנית הגרמנית "?..Wetten, dass".
הופעה

מריה קארי הופיעה עם השיר גם בסיבוב ההופעות לקידום האלבום ובסיבוב ההופעות "Daydream World Tour". בנוסף לכך, הוא גם נכנס לאלבומי האוסף שלה: Greatest Hits ו-The Ballads. בנוסף לשיר גם יצאו מספר גרסאות רמיקס כאשר הבולטים ביניהם ה-C+C שהופק על ידי C+C Music Factory, רוברט קליולס וקארי עצמה שבפעם הראשונה הפיקה רמיקס.